Source: http://docplayer.hu/672565-Budapest-fovaros-xvii-ker-rakosmente-onkormanyzata-gyermekjoleti-kozpont.html
Timestamp: 2018-06-23 13:01:07+00:00

Document:
BUDAPEST FŐVÁROS XVII. KER. RÁKOSMENTE ÖNKORMÁNYZATA GYERMEKJÓLÉTI KÖZPONT - PDF
BUDAPEST FŐVÁROS XVII. KER. RÁKOSMENTE ÖNKORMÁNYZATA GYERMEKJÓLÉTI KÖZPONT
Download "BUDAPEST FŐVÁROS XVII. KER. RÁKOSMENTE ÖNKORMÁNYZATA GYERMEKJÓLÉTI KÖZPONT"
1 Kapcsolattartási Ügyelet Szakmai Protokoll Készült a Magyar Kapcsolatügyeleti Mediátorok Országos Szakmai Szövetségének ben elfogadott szakmai protokollja alapján a helyi sajátosságok figyelembevételével február Készítette: Horváth Alíz Turcsi Csilla Módosítva 2011.február Módosítást készítette Horváth Alíz
2 Az Egyezményben részes államok tiszteletben tartják a mindkét szülőjétől, vagy ezek egyikétől külön élő gyermeknek azt a jogát, hogy személyes kapcsolatot és közvetlen érintkezést tarthasson fenn mindkét szülőjével, kivéve, ha ez a gyermek mindenek felett álló érdekével ellenkezik. ENSZ Gyermekjogi Egyezmény1/9/3 2
3 TARTALOMJEGYZÉK BUDAPEST FŐVÁROS XVII. KER. RÁKOSMENTE ÖNKORMÁNYZATA Bevezető..4 I. A XVII. ker. Gyermekjóléti Központ Kapcsolattartási Ügyeleti szolgáltatása...5 II. Tárgyi és személyi feltételek...6 II.1. Tárgyi feltételek...6 II.2. Személyi feltételek III.. A kapcsolattartási ügyelet/kapcsolatügyelet szolgáltatás területi illetékessége...7 IV. A kapcsolattartási ügyelet szolgáltatás igénybevételének módja..8 V. A mediációs ülésen létrejövő írásbeli megállapodás minimálisan a következőket tartalmazza...9 VI. A kapcsolattartási ügyeleti szolgáltatás során alkalmazott módszer a mediáció 10 VI.1. A mediáció meghatározása..10 VI.2. A kapcsolattartási ügyeleti mediáció (közvetítés) speciális konfliktuskezelési módszer 10 VI.3. A konfliktusmegoldás értékei..10 VI.4. Mediációra alkalmas helyzetek...10 VI.5. Mediációra nem alkalmas helyzetek...11 VI 6. A mediáció alkalmazhatósága a kapcsolattartási ügyeleti munka során 11 VII. A kapcsolattartási ügyeleti munka folyamata..11 VIII. A kapcsolattartási ügyelet/kapcsolatügyeleti munka formái, szintjei..12 VIII.1. Ellenőrzött kapcsolattartás..12 VII.2. Segített kapcsolattartás...12 VII..3. Mediációval, visszajelzéssel segített, önálló kapcsolattartás. 13 IX. A kapcsolattartási ügyeletet kapcsolata a bíróságokkal és a gyámhivatalokkal 13 X. Dokumentáció.14 X.1. Esetnapló tartalma.15 X.2. Kapcsolattartási ügyeleti napló tartalma.15 X.3. Forgalmi napló 15 X.4. Előjegyzési napló: (nagy-forgalom esetén 15 X.5. Az ügyiratok kezelése, adatvédelem.15 XI. Mellékletek 16 XI.1. Jogszabályok jegyzéke..16 XI.2 A kapcsolatügyelet etikai kódexe..17 XI.3 Kapcsolattartási ügyeletünk házirendje...20 XI.4 Intézményi keret-megállapodás 22 XI.5 A gyermek-szülő kapcsolat fenntartásával foglalkozó, kapcsolatügyeletek európai chartája 24 XI.6 Előjegyzési napló 25 XI.7 Kapcsolattartási ügyelet/kapcsolatügyelet napló (minta)..25 XI.8 Kapcsolattartási adatlap...26 XI.9 Tájékoztató szülők számára a kapcsolattartási ügyeletről 28 XI.10 Tájékoztató adatvédelemről 31 XI.11 A kapcsolattartási ügyelet/kapcsolatügyeleti mediátorok munkaköri leírása (minta).32 XI.12 Munkaköri leírás a kapcsolattartási ügyelet/kapcsolatügyelet önkéntes segítői részére.34 XI.13 Mediátor munkalap..35 XI.14.A kapcsolattartási ügyeleten zajló gyermek átadást és visszaadást igazoló aláíró lap 36 XI.15.A kapcsolattartási ügyeleten zajló kapcsolattartást igazoló aláíró lap 37 XI.16. Kapcsolattartási ügyelet eseménynapló...38 XI.17. Közvetítésre felkérés közös megegyezés alapján
4 Bevezető A vonatkozó jogszabály 2 szerint a gyermekjóléti központ kapcsolattartási ügyeletének feladata a találkozásra, együttlétre alkalmas semleges hely biztosítása mellett a) konfliktuskezelő, segítő szolgáltatás nyújtása b) az érintettek kérésére, illetve a gyámhivatal kezdeményezésére gyermekvédelmi közvetítői eljárás (mediáció) biztosítása, melynek célja a felek közötti konfliktusok feloldásának segítése, közöttük a megállapodás létrehozása, és annak mindkét fél részéről történő betartása, vagy c )önálló szakmai módszertani programmal rendelkező kapcsolatügyeleti szolgáltatás nyújtása Az a) pontban megfogalmazott szolgáltatás szakirányú felsőfokú végzettségű szakember által nyújtható speciális szakmai szolgáltatás, míg a b) és c) pontokban meghatározott szolgáltatások ezen kívül még speciális végzettséggel 3 is rendelkező szakember által nyújtott szolgáltatás Kapcsolattartási ügyelet I. szint II. szint III. szint Kapcsolatügyelet Semleges hely biztosítása + konfliktuskezelő, segítő szolgáltatás + gyermekvédelmi közvetítői eljárás biztosítása + önálló szakmai módszertani program, fokozatos kapcsolatépítés, együttműködés a bírósággal, gyámhivatallal Szükséges képesítés Szociális munkás Speciális végzettség 3 Speciális végzettség 3 + akkr. med. képzés 4 A gyermekjóléti központnak kötelező, preventív jellegű szolgáltatása a kapcsolattartási ügyelet. Tevékenységével erősíti az egyén, a család problémamegoldó képességét, lehetővé teszi az érintettek számára jogaik gyakorlását, hozzájárul a kliensek közötti esélyegyenlőség javításához a hazai jogszabályoknak, nemzetközi szerződéseknek megfelelően. 2 15/1998. ( IV.30.) NM rendelet 7. B /1997.( IX. 10.) Korm. Rendelet 30/B -ban foglaltak, 4 Valamint akit a szociális továbbképzések rendszerében minősített min. 60 órás konfliktuskezelő, vagy mediációs programon kiképeztek, illetve az ilyen program trénere 4
5 I. A XVII. ker. Gyermekjóléti Központ Kapcsolattartási Ügyeleti szolgáltatása Cél az ENSZ Gyermekjogi Egyezmény I. rész 9/3. sz. cikkelye, valamint a Kapcsolatügyeletek Európai Chartája alapján (melyek szerint a gyermek joga, hogy mindkét szülőjével rendszeres kapcsolatot tartson): a felbomlott családok gyermekeinek segítése különböző szolgáltatásokkal, a gyermekjogok érvényesítése, a szülő-gyermek kapcsolat ápolása, fenntartása, újra kialakítása válás, vagy más ok miatt megromlott, illetve megszakadt kapcsolat esetén, annak az állapotnak a megközelítése, amely lehetővé teszi a szülőknek, hogy szülőként tudjon működni, és a gyerekeknek, hogy szüleik gyermekeinek érezhessék magukat. Akkor dolgozunk jól, ha elérjük azt, hogy a gyermekek a szülőtől, nagyszülőtől, testvéreiktől való fizikai elszakadása ellenére sem távolodnak el lelkileg a számukra fontos személyektől, és így nem támad olyan érzelmi hiányérzetük, amely megzavarná személyiségfejlődésüket, és egészséges felnőtté válásukat. A családokkal való foglalkozáskor fontosnak tartjuk a házastársi és szülői szerepek szétválasztását, a szülői szerep megerősítését, a szülők közötti kommunikáció javítását. A fenti célok részletezve: a. A gyermekben kialakult trauma feloldása annak érdekében, hogy a különélő szülővel a kapcsolata regenerálódjon, újrainduljon. A gyermek számára megfelelő módon történjen a kapcsolattartás az arra jogosult vér szerinti szülő vagy más kapcsolattartásra jogosult személy között. b. Semleges hely biztosítása, amely a különféle korosztályok igényeihez igazodik. Megfelelő szakmai háttérrel, tapasztalatokkal rendelkező munkatársak jelenlétével, támogatásával. c. A gyermekeket nevelő szülőket és a kapcsolattartásra jogosult személyeket képessé tenni arra, hogy meglévő eszközeikkel, megfelelő módon tudjanak együttműködni a kapcsolattartás folyamatában a gyermekek egészséges személyiségfejlődése érdekében. d. A fokozatosság elvét betartva a feleket arra motiválni, hogy a kapcsolattartás folyamatában belső igényükké váljon, hogy az intézményi, mesterséges, ellenőrzött környezetet és körülményeket a természetes lakókörnyezet és közeg váltsa fel. e. Ha a felek igénylik, mód van arra, hogy a későbbiekben felmerülő problémáik megoldásához igénybe vegyék a munkatársak segítségét. 5
6 II.. Tárgyi és személyi feltételek II.1. Tárgyi feltételek Kapcsolattartási Ügyeletünk a 1173 Budapest, Pesti út 80. sz. alatt működik. Az ügyelet tárgyi feltételei közül rendelkezünk egy jól felszerelt, a gyermekek széles korosztálya részére berendezett nagy játszószobával, ahol csak egy családot tudunk fogadni egy időben. A mediációs előkészítő beszélgetéseket, valamint a mediációs üléseket is itt tartjuk, természetesen más időpontban, mint a kapcsolattartások számára fenntartott időszakok. A sétáló mediáció esetén az intézmény több helyisége is rendelkezésre áll a zavartalan munka lebonyolítása érdekében. Van egy- egy Flip-chart táblánk mindkét épületben a mediácós ülésen elhangzottak rögzítésére. A kapcsolattartási ügyelet eszközéül szolgálhat a közös játék, amely a gyermek számára kellemes élményt nyújt, ami nagyban hozzájárul a kapcsolattartási ügyelet céljához. A játszószoba játékállományának a kialakításánál a következő szempontokat vettük figyelembe: a. A gyerek életkora. A kapcsolattartási ügyeletre 0-18 éves korig járnak gyerekek. A csecsemők saját játékait kivéve gyakorlatilag másfél éves kortól kell felkészülnünk megfelelő játékokkal. b. A biztonságosság. A konnektorok nyílásait vakdugókkal fedtük be Kerültük azokat a játékokat, amelyek igen apró darabokból állnak. Nem alkalmazunk szobai mászókákat, tornaszereket, golyók, ceruzák kilövésére alkalmas játékot, fémből készült, éles sarkokkal rendelkező járműveket, a konnektor használatát igénylő játékokat. (Néhány szülő éppen azért szorul a kapcsolattartási ügyeletre, mert önállóan képtelen megoldani a gyermeknevelés közben előforduló váratlan problémákat.) c. A társas jelleg. A játszószobában található játékok igényelik az együttjátszást, legalább két személy részvételét. Nem tettünk a szobába magányos játszásra csábító játékokat! A több személyre tervezett társasjátékok, az építőjátékok pl. kezdetben ő is "beszálljon a játékba. d. Indulatok, érzelmek, kreativitás, teljesítmény kifejezése a játékban. A játszószoba játékparkjának kialakításánál törekedtünk arra, hogy a játék adjon lehetőséget pozitív vagy negatív érzelmek, indulatok kifejezésére, a gyerek ügyességének bemutatására, fantáziájának megvalósítására. Így a játékon keresztül kommunikálni tud a gondoskodó (kapcsolattartó) szülővel. A szülőnek alkalma nyílik közös alkotásokban, sikerekben, vagy kudarcokban részt vennie, lehetőséget adhat gyermekének a vele szembeni indulatok játékban való levezetésére, és információkat kaphat arról, hol tart a kapcsolatuk, hogyan fejlődik, mikor keletkeznek konfliktusok közöttük. Ebből a szempontból azok a társasjátékok jók, amelyekben a szerencsének kisebb szerepe van, mint az ügyességnek, és így a játék kimenetele a felnőtt által befolyásolható. Beváltak az olyan játékok, mint az asztali foci, léghoki, kisvasút, babaszoba, babakonyha, kisautók, autópálya, bábparaván, bábok, babák, különböző építőkockák, fiús versenyjátékok/, célba dobó, "csocsó" golyózás, stb./.ha szülő már egyedül játszik gyermekével, rendelkezésükre áll rajzlap, zsírkréta, színes ceruza, tábla- krétával társas-, kirakós-, és memóriajátékok, puzzle-k, dominók. Nagyobb gyermekek számára számítógépes játék és sakk is biztosított. Azok a játékok, amelyekben a gyermek megmérkőzhet kapcsolattartó szülőjével - főleg kamaszok esetében - igen hasznosak. Van rá lehetőség, hogy használják az alkotó sarkot, ahol ügyes népművelő, vagy népi mesterségekben jártas pedagógus segítségével ajándéktárgyakat készíthetnek egymásnak az ügyeleten megforduló szülők és gyermekek. A hazavitt ajándék a következő ügyeletig emlékezteti a gyermeket a közös ajándékkészítés kellemes élményére. Van a játszószobában dvd lejátszó is, amelyen közösen nézhetnek mesefilmeket. Kisebbeknek diavetítésre is van lehetőség. Jó idő esetén a ház előtti füves területen tudnak tollaslabdázni, focizni a gyermekek a szülővel. Ilyen esetekben legalább az egyik mediátor is kimegy a családdal a játék helyszínére. Időnként, kérésre elkísérjük a családot a közeli cukrászdába, Mc Donalds-ba, esetleg játszótérre, hogy ezzel is biztosítsuk a változatosságot. Ez természetesen csak a gondozó szülő beleegyezésével történhet. 6
7 II..2. Személyi feltételek A kapcsolattartási ügyeletünkön a a) mediáló szakemberek alapvégzettsége: felsőfokú humán végzettség (szociálismunkás, pedagógus,), emellett rendelkeznek több mint 3 éves gyermekvédelmi gyakorlattal, továbbá speciális képzettsége: a szociális továbbképzések rendszerében minősített (akkreditált) min. 60 órás konfliktuskezelő, vagy mediációs programon kiképezték, illetve az ilyen program trénere. b) Önkéntes segítő: lehetőleg felsőfokú humán végzettséget megszerző végzős hallgató, ill. más segítők 5.A kapcsolattartási ügyeleten minimálisan két kapcsolatügyeleti mediátor dolgozik, (ajánlott + egy fő segítő). Ez egyrészt a feladat speciális jellegéből, másrészt a módszer sajátosságaiból adódik. A konfliktusos kapcsolattartási ügyekben ugyanis még gyakorlott szakemberek is kerülhetnek olyan helyzetbe, amikor sürgősen intézkedni kell pl. rendőrségi intézkedést kérni gyermeklopási kísérlet, verekedés, fenyegető magatartás miatt, mialatt a gyermeket is biztonságba kell helyezni. Másrészt a két szülő konfliktusa olyan fokú lehet, hogy már a mediációs ülésen a két mediátor intenzív együttműködésére van szükség a siker érdekében III. A kapcsolattartási ügyelet szolgáltatás területi illetékessége A gyermek lakóhelye szerint illetékes gyermekjóléti központ (a továbbiakban gyjk.) ellátási, illetékességi körzete az irányadó. Vagyis a XVII. kerületben életvitelszerűen tartózkodó gyermekek és az ő hozzátartozóik (függetlenül attól, hogy ők hol laknak) Bírósági döntés, gyámhivatali határozat alapján kijelölt intézmény, kizárólag akkor, ha mindez előzetes egyeztetés útján történt. A kliens szabad választási jogát figyelembe véve az általa választott intézményi szolgáltatás igénybevételének lehetősége megállapodás alapján. Az ellátási területen kívülről érkező esetek fogadásának feltételeit intézményi ellátási szerződés -ben rögzítjük, de természetesen figyelembe vesszük a rendelkezésre álló intézményi kapacitást. 5 Lásd a évi LXXXVIII. törvényt a közérdekű önkéntes tevékenységről 7
8 IV. A kapcsolattartási ügyelet szolgáltatás igénybevételének módja IV. 1) A 3 verzió a) A bírósági vagy gyámhivatali döntés alapján, amelynek során a kapcsolattartás helyszíneként megjelölhető a gyjk. b) Az előzőek hiányában: az érintettek együttes kérésére történt gyermekvédelmi közvetítői eljárás (mediáció) során született mediációs megállapodásban foglaltak, vagy ha a kapcsolattartásra jogosult(ak) és a kapcsolattartásra kötelezett együttes kérelmét tartalmazó keret-megállapodásban a felek kérik a mediációt. c) A gyjk. - és az érintettek a szolgáltatás nyújtásának megkezdése előtt mindkét szülő jelenlétében megállapodást kötnek olyan szakember előtt, aki szerepel az Igazságügyi és Rendészeti Minisztérium (IRM) közvetítői, vagy a Szociális és Munkaügyi Intézet (SZMI) mediációs szakértői listáján. A megállapodás tartalma családonként, esetenként változhat. IV. 2) Mikor, mit tehetnek? a) Ha a gyámhivatal vagy a bíróság határozatot hoz a kapcsolattartási ügyelet segítségének igénybevételéről, időpontot kér a kapcsolattartási ügyelettől a szülőkkel folytatott előkészítő beszélgetésekhez. Ezután a kapcsolattartási ügyelet értesíti a szülőket a megadott időpontokról. Az előkészítő beszélgetés alapján a kapcsolattartási ügyelet munkatársai döntik el, hogy a kapcsolattartás I., II., vagy a III. szintje (kapcsolatügyelet) alkalmas-e a probléma megoldására b) Szintek I. szint: Ha a kapcsolattartási ügyelet nem rendelkezik kiképzett általános mediátorral, vagy kapcsolatügyeleti mediátorral, akkor csak olyan ügyet vállalhat, ahol a gyermek és a tőle távol élő szülő között van kapcsolat. A szülők között nincs fennálló konfliktus, együttműködnek a szolgálat munkatársaival, csupán a távolság (külföldi, vagy az ország másik részéből érkező (gondoskodó(kapcsolattartó) szülő miatt van szükség a semleges hely biztosítására, rövid átmeneti ideig. A konfliktuskezelés itt a találkozások alkalmával felmerülő apróbb zökkenők miatt lehet szükséges. A segítőnek nincs szüksége mediátori gyakorlatra. II. szint alkalmazása Abban az esetben indokolt, ha a szülők közötti konfliktus miatt nem működik jól a kapcsolattartás, de a szülők közösen kérik a közvetítést, és/vagy nincs szükség semleges helyre, illetve előreláthatólag csak rövid, átmeneti időre kell biztosítani találkozási alkalmak helyszínét. Általános mediátor tanúsítvánnyal rendelkező IRM listán lévő szakemberek közreműködése szükséges. III.szint (kapcsolatügyelet) azokban az esetekben indokolt, amikor a szülő gyermek kapcsolat megszakadt, ellenséges, ellenneveléssel terhelt évek teltek el Hosszú idő telt el kapcsolattartás nélkül, vagy jelenleg botrányok tarkítják a kapcsolattartási alkalmakat. A szülők háborúban állnak egymással, gyámhivatal, rendőrség, bíróság beavatkozását kérték már egymás ellen, és ezek eredménytelenek maradtak. Abúzus veszélye, alkoholizmus, droghasználat, kriminális életmód, elmebetegség valószínűsíthető, vagy bizonyított szülői elidegenítés szindróma tüneteit mutatja a gondozó szülő. A gyámhivatal, vagy a bíróság ellenőrzött kapcsolattartást kér, valamint igényli a kapcsolattartási ügyelet írásbeli tájékoztatását a megvalósult kapcsolattartási alkalmak tapasztalatairól. Ezeket az ügyeket csak kapcsolatügyeleti mediátor tanúsítványt szerzett gyermekvédelmi szakemberekkel rendelkező kapcsolattartási ügyeletek vállalhatják. (Ilyen munkatársakkal intézményünk rendelkezik) Lehetőleg olyanok, akik szerepelnek az IRM közvetítői, vagy az SZMI mediációs szakértői listáján. Ilyen munkatárs is rendelkezésünkre áll. IV.2) c)tilos családokat a kapcsolattartási ügyelettel nem egyeztetve, közvetlenül, előkészítő beszélgetés nélkül a semleges találkozási hely nyitvatartási idejében a kapcsolattartási ügyeletre küldeni. Ez súlyosan veszélyezteti az ott tartózkodó családok kapcsolattartását. A kapcsolattartási ügyeletre, akár önként jelentkező szülőktől, akár gyámhivataltól, vagy bíróságtól érkező felkérés, nem tartalmazhat olyan igényeket, amely a kapcsolattartási ügyelet módszerét, az adott intézmény házirendjét és lehetőségeit figyelmen kívül hagyja. A felkérésnek tartalmaznia kell az ügy lényegét érintő problémaleírást, ill. az érintett felek elérhetőségeit, ellenkező esetben a kapcsolattartási ügyelet az ügyet csak a hiányzó információk megismerése után vállalja el. 8
9 V. A mediációs ülésen létrejövő írásbeli megállapodás minimálisan a következőket tartalmazza A kapcsolattartásra jogosult személyek és a kiskorú gyermek(ek) személyes adatait; a kapcsolattartásra vonatkozó bírósági vagy gyámhivatali döntés hivatalos ügyiratszámát; a kapcsolattartás időpontjainak meghatározását; a gyermek kapcsolattartási ügyeleten történő átadásának, átvételének időpontját, helyét, módját az átadásra kötelezett, az átvételre jogosult személy megnevezését; a kapcsolattartásra biztosított idő elteltével a gyermek átadásának, átvételének időpontját, helyét, módját, az átadásra kötelezett, az átvételre jogosult személy megnevezését; a kapcsolattartást akadályozó körülményekről való tájékoztatási kötelezettséget; a szülők kötelességeit a szolgáltatás igénybevételével kapcsolatban; az elmaradt kapcsolattartás pótlásának rendjét; a gyjk. feladatait; minden olyan dolgot, amely a gyermek mindenek felett álló érdekét figyelembe véve a zavartalan, konfliktusoktól mentes kapcsolattartás szempontjából fontos lehet; ki milyen ajándékot, milyen mennyiségű és minőségű ételt(allergia), italt adhat a gyermeknek; tartalmaznia kell a videó- és hangfelvétel készítésének szabályozását. 9
10 VI. A kapcsolattartási ügyeleti szolgáltatás során alkalmazott módszer a mediáció VI.1. A mediáció meghatározása A közvetítés olyan sajátos permegelőző, konfliktuskezelő, vitarendező eljárás, amelynek célja a vitában érdekelt felek kölcsönös megegyezése alapján a vitában nem érintett, harmadik személy (a közvetítő) bevonása mellett, a felek közötti vita rendezésének megoldását tartalmazó írásbeli megállapodás létrehozása. A közvetítő feladata, hogy a közvetítés során pártatlanul, lelkiismeretesen, legjobb tudása szerint közreműködjön a felek közötti vitát lezáró megállapodás létrehozásában. A mediáció optimális, mindenki számára megfelelő megoldást kínál. A hatékonyabb hosszútávú hatása miatt inkább preferált, mint a bírósági eljárás.(lásd a 149/1997 (IX.10.) Korm. r. 30 (1-9)) VI.2. A kapcsolattartási ügyeleti mediáció (közvetítés) speciális konfliktuskezelési módszer melynek folyamatában: Érvényesek a mediálás általános szabályai. Érvényesül a gyermekvédelmi jelleg. A mediátor gyermekvédelmi gyakorlattal, humán felsőfokú alapvégzettséggel, akkreditált kapcsolatügyeleti mediátori képesítéssel rendelkező szakember. Nyíltan gyermekpárti, ami azt jelenti, hogy az olyan megállapodást támogatja, amely a gyermek érdekét jobban képviseli. A mediátor által is aláírt megállapodás nem lehet ellentétes a gyermek érdekeivel,ezért a mediátor felel. A jelen nem lévő gyermek érdekét a mediátor védi, és szükség esetén a gyermek érdekében bevonhat más hatóságot is az ügy rendezése érdekében. A mediátor szükség szerint segíti a megállapodásban foglaltak megvalósítását. VI.3 A konfliktusmegoldás értékei A konfliktus mindannyiunk javát szolgáló változások forrása lehet. Előremutató folyamat. A konfliktusban érintett személyeknek aktívan részt kell venni a konfliktus megoldásában. Ha a konfliktust közös problémaként kezeljük, akkor a felek együttesen képesek vele szembenézni. A mediáció erőt ad a feleknek, kompetensnek érezhetik magukat, hiszen ők hoznak ötleteket a konfliktusok megoldási lehetőségeire. Nem vesszük el tőlük a döntés jogát és felelősségét. Nem jön létre olyan döntés, amelyet a felek sérelmesnek, vagy hátrányosnak tekintenek, ezért a megállapodást szívesen betartják. A mediáció emberségesebben kezeli a konfliktusokat a hivatalos bürokratikus útnál. (bírósági pereskedés = érzelmi zsarolás, viharos helyzetek, testi bántalmazás, csalódások) Nem kell a jogszabályok szerint játszani, könnyebb megállapodásra jutni, mindenki kifejezheti álláspontját. A mediáció konfliktus-megoldási mintát nyújt az embereknek. Hosszútávon segít a konfliktusokat megelőzni, csökkenteni a feszültséget. A mediáció képes úgy megegyezést hozni az emberek között, hogy nem kell eldönteni, hogy ki volt a hibás. A mediáció célja a nyerő/nyerő pozíció kialakítása. A mediáció célja nem a múlt sebeinek dédelgetése. Ez a folyamat jövőorientált. A mediáció során a mediátor segíti a feleket túljutni az elakadásokon, mederben tartja a viták tartalmi és érzelmi folyamatát, megpróbálja feltárni az érdekeket, szükségleteket. Egy gyorsan, mindenki által elérhető megoldást kínál. VI.4. Mediációra alkalmas helyzetek Amikor két vagy több fél között érdekellentét, vagy nyílt konfliktus támad. A résztvevők nem tudják konstruktívan, vagy belátható időn belül megoldani a problémát. Szükség van a kapcsolat, és/vagy az együttműködés további fenntartására. Továbbá azok az esetek, amelyekben hatóság dönt, akkor, ha a hatóság teret ad az egyezség kidolgozásának, melynek eredményét határozatában, vagy ítéletében figyelembe veszi. 10
11 VI.5. Mediációra nem alkalmas helyzetek Alkoholos vagy kábítószeres ügyfelek, szülők. Ahol az erőszak teret kapott, vagy kaphat. Szexuális vagy faji alapon történő zaklatás. A tárgyalásra vagy az egyezségek betartására képtelen résztvevők. Ha az egyik fél arra használja fel a mediációt, hogy ezekkel olyan információt szerezzen, amellyel azt reméli, hogy azokat a másikkal szemben a későbbiekben felhasználhatja. Ahol óriási hatalmi különbség áll fenn a felek között. Szakértői véleménnyel alátámasztott mentális problémákkal küzdő, illetve erősen korlátozott beszámítási képességű személyek esetében. VI. 6.A mediáció alkalmazhatósága a kapcsolattartási ügyeleti munka során Minden olyan esetben alkalmazható, amikor a gyermek valamelyik szülőjével (kapcsolattartásra jogosulttal) való kapcsolattartása a másik személy (kapcsolattartó) viselkedése miatt akadályozott és nem lehetséges a helyzet rendezése szakember bevonása nélkül. Mindehhez a gyjk. munkatársai, kapcsolattartási ügyeleti mediátorai biztosítják a megfelelő körülményeket, feltételeket. Például: Kamaszkori problémák /pl.: gyermek-szülő, gyermek nagyszülő, gyermek testvér között/ Iskolai konfliktusos helyzetek /pl.:gyermek-tanár szülő-tanár, gyermek-gyermek között./ Szervezeti és egyéb közösségi konfliktusos helyzetekben /pl.: csoportok, szomszédok, stb./ Házassági, családi problémák, krízisek esetén /pl.: válóperes eljárás előtt, gyermekláthatás esetén, vérszerinti és nevelőszülő közötti konfliktus esetén./ Súlyos konfliktus esetén sétáló(ingázó) 6 mediáció VII. A kapcsolattartási ügyeleti munka folyamata VII. 1) A jelentkezők adatainak felvétele az előjegyzési naplóba, és az adatbázisba. Esetelosztás a heti teamen. A jelenlévő mediátorok előkészítő beszélgetésre időpontokat adnak. A felvállalt ügy gazdája ezen túl az első időpontot adó mediátor lesz.) Behívólevelek elküldése. A mediátorok az esetelosztó értekezlet napján kiküldik a behívó levelet a szükséges mellékletekkel: szórólap, tájékoztató, a szülők és a kapcsolattartási ügyelet közötti keret-megállapodás szövege, házirend. Első beszélgetés az egyik szülővel, majd a másik szülővel. A keret-megállapodás megkötése a mediáció szabályainak betartásáról. Mediációs tárgyalás a két szülővel. A kapcsolattartás jövőbeni szabályait tartalmazó megállapodás megkötése. Találkozások létrehozása a kapcsolattartási ügyeleten a megállapodás és a házirend szerint. Illetve a közösen kiválasztott munkaforma szerint megkezdődik a kapcsolattartás. 6 Sétáló mediáció: a felek nem akarnak (nem tudnak) találkozni, külön szobában vannak, és a mediátor viszi az ajánlatokat egyik féltől a másikhoz és viszont. 11
12 Szükség és lehetőség szerint egyéni, vagy csoportos foglalkozás a gondozó szülőkkel a találkozásokkal párhuzamosan. A találkozások tapasztalatainak leírása a kapcsolattartási ügyelet naplóba. A mediátorok a szülő-gyermek kapcsolat alakulásáról a napló bejegyzései alapján hivatalos megkeresésre időnként feljegyzéseket készítenek a szülők, a gyámhivatal, vagy a bíróság részére. Az esetmegbeszélés és a szupervízió is fontos része a kapcsolattartási ügyelet munkának. VII.2) Amennyiben a felek nem fogadják el az intézményi feltételeket (keretmegállapodás, házirend), úgy a kapcsolattartás intézményi keretek között nem biztosítható. VIII. A kapcsolattartási ügyeleti munka formái, szintjei VIII.1. Ellenőrzött kapcsolattartás I. SZINT: Ismerkedés az ügyelettel, mint helyszínnel. A gyermek és a gondozó szülő ismerkedik a helyszínnel, és az ügyelet munkatársaival. Ekkor még a gondoskodó(kapcsolattartó) szülő 7 nincs jelen. II. SZINT: Játék, szakember folyamatos jelenlétével, esetleg segítségével. A gyermek a kapcsolattartás ideje alatt a gondoskodó(kapcsolattartó) szülővel és az ügyelet szakemberével tartózkodik a szobában. A gondozó szülő -mobiltelefon-számát az ügyeletes szakembernek meghagyva - elhagyja az épületet és a kapcsolattartás végére jön vissza a gyermekért. Az ellenőrzött kapcsolattartás mindaddig a II.szinten marad, amíg a gyámhivatal vagy a bíróság erről másképp nem rendelkezik. VIII.2. Segített kapcsolattartás I. SZINT: Ismerkedés a helyszínnel. A gyermek és a gondozó szülő ismerkedik a helyszínnel, és az ügyelet munkatársaival. Ekkor még a gondoskodó(kapcsolattartó) szülő nincs jelen. II. SZINT: Folyamatos jelenléttel segített kapcsolattartás - semleges helyen. A gyermek a kapcsolattartás ideje alatt a gondoskodó(kapcsolattartó) szülővel és az ügyelet szakemberével tartózkodik a szobában. A gondozó szülő - mobiltelefon-számát az ügyeletes szakembernek meghagyva - elhagyja az épületet és a kapcsolattartás végére jön vissza a gyermekért. III. SZINT: Igény szerint segített kapcsolattartás - semleges helyen. A gyermek nyitott ajtó mellett játszik egy szobában a gondoskodó(kapcsolattartó) szülővel, önkéntes segítő áll rendelkezésükre, ha szükségük van valamire. A gondozó szülő mobiltelefon-számát az ügyeletes szakembernek meghagyva - elhagyja az épületet és a kapcsolattartás végére jön vissza a gyermekért. IV. SZINT: Rövid kinti program - nyilvános helyen - átadás, visszaadás az ügyeleten. A gondoskodó(kapcsolattartó) szülő a gyermeket az ügyeleten veszi át, kiviszi a városba az ügyelet teljes időtartamára (2 óra). A tervezett nyilvános gyermekprogramot előre megbeszéli az ügyeletes szakemberekkel és a gondozó szülővel is. A gondozó szülő az ügyelet végére jön vissza, hogy gyermekét átvegye. 7 Ebben a szövegben a szülő szó jelöli az anyát, az apát és minden olyan személyt, akinek lényeges szerepe van a gyermek fejlődésében. 12
13 Szükség esetén önkéntes segítő kíséretét biztosíthatjuk. V. SZINT: Egész napos kinti program - átadás az ügyeleten, visszaadás nyilvános helyen. A gondoskodó(kapcsolattartó) szülő az ügyeleten veszi át a gyermeket, egész napra elviszi, közben a lakásán is tartózkodnak néhány órát, majd egy nyilvános helyen (pl. étterem, presszó) adja vissza a gondozó szülőnek. A szülők a következő munkanapon telefonon számolnak be tapasztalataikról az ügyelet ügyeletes szakemberének. A segített kapcsolattartás arról a szintről indul, ami a gyermek igényének, érdekeinek legjobban megfelel, s amit a mediációs ülésen a szülők a mediátorok segítségével meghatároznak. VI. SZINT: Egész napos program - átadás, visszaadás a gondozó szülő lakásán. A gondoskodó(kapcsolattartó) szülő a gondozó szülő lakásáról viszi el, és még aznap este ugyanoda viszi vissza a gyermeket. A gyermek a kapcsolattartás egész ideje alatt a gondoskodó(kapcsolattartó) szülő otthoni környezetében tartózkodik. A szülők a következő munkanapon telefonon számolnak be tapasztalataikról az ügyelet munkatársának. VII. SZINT: 2x1 nap - átadás, visszaadás a gondozó szülő lakásán. A gyermek kétszer egy napot tölt el a tőle távol élő szülőnél A szülők a következő munkanapon telefonon számolnak be tapasztalataikról az ügyelet munkatársainak. VIII. SZINT: 2 nap "ottalvással" - átadás, visszaadás a gondozó szülő lakásán. A gyermek két napot tölt a gondoskodó(kapcsolattartó) szülőnél úgy, hogy ott is alszik. A szülők a következő munkanapon telefonon számolnak be tapasztalataikról az ügyelet munkatársainak. IX. SZINT: Rendkívüli kapcsolattartás - átadás, visszaadás a gondozó szülő lakásán. A gyermek több napot (pl. őszi, téli, tavaszi szünet idejéből), esetleg több hetet (nyári szünet) is a gondoskodó(kapcsolattartó) szülő lakásában tölt. Erre a szintre a VIII. szint után megkötött megállapodás szerint kerülhet sor. VIII.3. Mediációval, visszajelzéssel segített, önálló kapcsolattartás IX. A kapcsolattartási ügyeletet kapcsolata a bíróságokkal és a gyámhivatalokkal IX.1. Vannak esetek, amikor a gyámhivatal és a bíróság pontosan meghatározzák a találkozás helyét, idejét, időtartamát, módját, semmiféle lehetőséget nem adnak a kapcsolattartási ügyelet szakembereinek és a szülőknek az egyezségkötésre, lehetetlenné teszik a tárgyalást, nem működik a konfliktuskezelés, a fokozatosság, a kapcsolattartási ügyelet módszere. Van arra is lehetőség, hogy a bíró a határozatban foglaltak betartatását kérje a kapcsolattartási ügyeletet azzal a kitétellel, hogy a kapcsolattartási ügyelet által kidolgozott kapcsolattartási szintek alkalmazásával, a kapcsolattartási ügyelet szakembereivel együttműködve, a kapcsolattartási ügyelet működési rendje szerint X hónap alatt, a gyermek igényeinek megfelelően érjék el a bírósági/ gyámhivatali/ határozatban foglaltakat. IX.2. Vannak esetek, amikor a bíróság megszabja, hogy csak felügyelet mellett engedélyezi a kapcsolattartást (Ellenőrzött kapcsolattartás). A kapcsolattartási ügyelet szabályai szerint ez szigorított forma, a fokozatos előrelépésnek itt helye nincs. Csak igen komoly okok esetén lehet ilyen módon korlátozni a szülő-gyermek kapcsolattartást. (Pl. felmerült a gyermek bántalmazása, abúzus, vagy a gondoskodó(kapcsolattartó) szülő csökkent cselekvőképessége.) Ilyenkor törekedni kell az esetek mielőbbi kivizsgálására és ha a gondoskodó(kapcsolattartó) szülő ellen nem bizonyosodott be a vád, az ellenőrzött kapcsolattartást azonnal segítettre kell változtatni. A kapcsolattartási ügyelet ellenőrzött kapcsolattartást is vállal, de az ügyelet szakembereinek akkor is szükségük van arra a szabadságra, hogy mediációs tárgyaláson határozhassák meg, hogy melyik napon, milyen gyakorisággal, milyen időtartamban, hány 13
MAKAMOSZ MAGYAR KAPCSOLATÜGYELETI MEDIÁTOROK ORSZÁGOS SZAKMAI SZÖVETSÉGE Kapcsolattartási ügyelet/ kapcsolatügyelet szakmai protokoll 2007 1 O 7 5. B U D A P E S T V I I., W Ekü-MAKAMOSZ S S E L É N Y
ELŐTERJESZTÉS A Képviselő-testület 2015. január 28-i ülésére
KISTARCSA VÁROS ÖNKORMÁNYZAT POLGÁRMESTERE 2143 Kistarcsa, Szabadság út 48. Telefon: (28)-507-133 Fax: (28)-470-357 Nyílt ülésen tárgyalandó ELŐTERJESZTÉS A Képviselő-testület 2015. január 28-i ülésére

References: bíróság 
 bíróság 
 bíróság 
 bíróság 
 bíróság 
 bíróság 
 bíróság